Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2013/004 ES/Comunidad Valenciana building materials, Espanja) /* COM/2013/0635 final - 2013/ () */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Espanja toimitti 22. toukokuuta 2013 EGR:n rahoitustukea koskevan hakemuksen ”EGF/2013/004 ES/Comunidad Valenciana building materials” työntekijävähennysten vuoksi, jotka on toteutettu Espanjan NUTS II ‑alueella, Valencian itsehallintoalueella (ES52), NACE Rev. 2:n[3] kaksinumerotason 23 (muiden ei-metallisten mineraalituotteiden valmistus[4]) piirissä toimivissa 140 yrityksessä. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2013/004 Jäsenvaltio || Espanja 2 artikla || b alakohta Asianomaiset yritykset || 140 NUTS II -alue || Valencian itsehallintoalue (Comunidad Valenciana, ES52) NACE Rev. 2:n kaksinumerotaso || 23 (muiden ei-metallisten mineraalituotteiden valmistus) Viiteajanjakso || 14.6.2012 – 14.3.2013 Yksilöllisten palvelujen tarjoamisen aloittamispäivä || 22.8.2013 Hakemuksen päivämäärä || 22.5.2013 Työntekijävähennykset viiteajanjaksolla || 630 Toimenpiteisiin osallistuvien vähennettyjen työntekijöiden määrä || 300 Yksilöllisten palvelujen kustannukset euroina || 1 600 000 EGR:n täytäntöönpanokustannukset euroina[5] || 80 000 EGR:n täytäntöönpanokustannukset prosentteina || 4,76 Kokonaisbudjetti euroina || 1 680 000 EGR:n tuki euroina (50 %) || 840 000 1. Hakemus jätettiin komissiolle 22. toukokuuta 2013, ja sitä täydennettiin lisätiedoin 17. heinäkuuta 2013 asti. 2. Hakemus täyttää asetuksen (EY) N:o 1927/2006 2 artiklan b alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä 3. Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Espanja toteaa, että muiden ei-metallisten mineraalituotteiden tuotanto koko maailmassa oli vuonna 2011 (3 055,6 miljoonaa tonnia) kaksi kertaa suurempi kuin vuonna 2001. Vuonna 2001 Kiina oli suurin tuottaja (661 miljoonaa tonnia) ja EU toiseksi suurin (329 miljoonaa tonnia). Kymmenen vuotta myöhemmin järjestys oli sama. On kuitenkin tärkeää huomata, että Kiinan tuotanto lisääntyi 312 prosenttia kymmenen vuoden aikana, mutta EU:n tuotanto väheni 12 prosenttia. Tuotantomäärien välinen ero toisin sanoen suureni. Kiina tuotti vuonna 2001 kaksi kertaa enemmän muita ei-metallisia mineraalituotteita kuin EU, kun taas vuonna 2011 Kiinan tuotanto oli seitsemän kertaa suurempi kuin EU:n. Intia on maailman kolmanneksi suurin muiden ei-metallisten mineraalituotteiden valmistaja. Sen tuotanto kasvoi 217,2 prosenttia vuosina 2001–2011. Muiden ei-metallisten mineraalituotteiden tuotanto (milj. tonnia) || 2001 || 2005 || 2006 || 2007 || 2008 || 2009 || 2010 || 2011 Kiina || 661 || 1 068,8 || 1 236,8 || 1 361,2 || 1 388,4 || 1 644 || 1 881,9 || 2 063,2 Intia || 102,9 || 142,7 || 159 || 170,5 || 183,3 || 186,9 || 213,9 || 223,5 EU || 328,8 || 357,9 || 380,3 || 386,5 || 360,1 || 293,7 || 281,1 || 289,6 Koko maailma || 1 470,3 || 2 005,9 || 2 232 || 2 386,3 || 2 398,3 || 2 546,1 || 2 830 || 3 055,6 Lähde: Maailmanpankki, Global Economic Prospects, tammikuu 2012. 4. Kun muiden ei-metallisten mineraalituotteiden tuotanto supistui EU:ssa, myös EU:n osuus maailmanmarkkinoista pieneni. Markkinaosuus (%) || 2001 || 2005 || 2006 || 2007 || 2008 || 2009 || 2010 || 2011 Kiina || 44,96 || 53,28 || 55,41 || 57,04 || 57,89 || 64,57 || 66,50 || 67,52 Intia || 7,00 || 7,11 || 7,12 || 7,14 || 7,64 || 7,34 || 7,56 || 7,31 EU || 22,36 || 17,84 || 17,04 || 16,20 || 15,01 || 11,54 || 9,93 || 9,48 Lähde: Hakijan laatimat tiedot, joiden pohjana on Maailmanpankin julkaisu Global Economic Prospects, tammikuu 2012. 5. Luvuista käy ilmi, että muiden ei-metallisten mineraalituotteiden valmistus kasvoi EU:ssa vähemmän kuin tärkeimmissä kilpailijamaissa, minkä vuoksi EU menetti markkinaosuuttaan. Maailmanlaajuisesti tarkasteltuna EU27-valtioiden markkinaosuus muiden ei-metallisten mineraalituotteiden valmistuksessa pieneni 22,36 prosentista 9,48 prosenttiin vuosien 2001 ja 2011 välisenä aikana, kun taas Kiinan markkinaosuus kasvoi 45 prosentista 67,5 prosenttiin ja Intian markkinaosuus oli tuona aikana tasaisesti noin 7 prosenttia. 6. Muiden ei-metallisten mineraalituotteiden valmistus noudatti Espanjassa samaa laskusuuntaa kuin EU:ssa kaiken kaikkiaan. Vuodesta 2008 lähtien Espanjan tuotanto on kuitenkin vähentynyt rajummin. Muiden ei-metallisten mineraalituotteiden valmistus Tuotantovolyymi (muutos edellisvuodesta %) || 2006 || 2007 || 2008 || 2009 || 2010 || 2011 Espanja || 2,37 || – 4,62 || – 23,64 || – 23,81 || – 10,42 || – 10,47 EU || 6,26 || 1,63 || – 6,83 || – 18,44 || – 4,29 || 3,02 Koko maailma || 11,27 || 6,91 || 0,50 || 6,16 || 11,15 || 7,97 Lähde: Eurostat, Volume of production 2011. 7. EU27-valtioita koskevat Eurostatin kauppatilastot[6] osoittavat, että muiden ei-metallisten mineraalituotteiden tuonti EU:hun kasvoi huomattavasti vuosina 2001–2011. Vuonna 2010 tuonti oli kolminkertainen verrattuna vuoteen 2001, vaikka vuosina 2008 ja 2009 tuonti notkahti rahoitus- ja talouskriisin rakennusalaan kohdistuneiden vaikutusten takia. Muiden ei-metallisten mineraalituotteiden tuonti EU:hun (milj. euroa) ICEXin[7] mukaan vuoden 2012 tammi- ja marraskuun välisenä aikana yhteensä 85 prosenttia muiden ei-metallisten mineraalituotteiden maailmanlaajuisesta tuonnista suuntautui EU:hun. 8. Komissio näkemyksen mukaan työntekijävähennykset, jotka on toteutettu asianomaisissa NACE 2 Rev. 2:n kaksinumerotason 23 (”muiden ei-metallisten mineraalituotteiden valmistus”) mukaista valmistustoimintaa harjoittavissa 140 yrityksessä Espanjan NUTS II -alueella Valencian itsehallintoalueella (ES52), voidaan yhdistää maailmankaupan huomattaviin rakenteellisiin muutoksiin, kuten asetuksen (EY) N:o 1927/2006 2 artiklassa vaaditaan. Kyseisten muutosten myötä muiden ei-metallisten mineraalituotteiden tuonti EU:hun kasvoi ja EU:n osuus muiden ei-metallisten mineraalituotteiden maailmanlaajuisesta tuotannosta pieneni. 9. Muiden ei-metallisten mineraalituotteiden valmistuksen alalta on tähän mennessä kirjattu neljä EGR-hakemusta[8]. Espanja on jättänyt niistä kolme Espanjan NUTS II ‑alueella Valencian itsehallintoalueella toteutettujen työntekijävähennysten vuoksi. Työntekijävähennysten määrän ja 2 artiklan b alakohdan mukaisten kriteerien täyttymisen osoittaminen 10. Espanjan hakemus perustuu asetuksen (EY) N:o 1927/2006 2 artiklan b alakohdan toimintakriteeriin, joka edellyttää vähintään 500 työntekijän vähentämistä tilastollisen toimialaluokituksen NACE Rev. 2:n saman kaksinumerotason piirissä toimivissa yrityksissä yhdeksän kuukauden aikana jäsenvaltion jollakin NUTS II ‑tason alueella tai kahdella vierekkäisellä alueella. 11. Hakemuksessa todetaan, että NACE Rev 2:n kaksinumerotasolla 23 (muiden ei-metallisten mineraalituotteiden valmistus) toimivissa 140 yrityksessä NUTS II ‑alueella Valencian itsehallintoalueella (ES52) vähennettiin 630 työntekijää yhdeksän kuukauden viiteajanjaksolla eli 14. kesäkuuta 2012 ja 14. maaliskuuta 2013 välisenä aikana. Kaikki nämä työntekijävähennykset on laskettu asetuksen (EY) N:o 1927/2006 2 artiklan toisen kohdan toisen luetelmakohdan säännösten mukaisesti. Selvitys työntekijävähennysten ennakoimattomasta luonteesta 12. Espanjan viranomaiset tuovat esiin, että rahoitus- ja talouskriisi on johtanut talouden äkilliseen romahtamiseen, josta monet alat ja varsinkin rakennusalan kysyntä ovat kärsineet suuresti. Espanjassa ja muissa maissa, joissa rakennustoiminnan vuosittainen kasvu oli suurempi kuin Euroopassa keskimäärin, rakennustoiminnan oli jo ennustettu hiljenevän keskipitkällä aikavälillä. Rakennusaineiden valmistajat eivät kuitenkaan pystyneet ennakoimaan rakennusaineiden tuonnin kasvua (viimeksi kuluneiden kymmenen vuoden aikana tuonti kolminkertaistui) ja samaan aikaan tapahtunutta rakennustoiminnan äkillistä ja huomattavaa hiljentymistä rahoitus- ja talouskriisin takia. Työntekijöitä vähentävät yritykset ja tuen kohteena olevat työntekijät 13. Hakemus koskee seuraavissa 140 yrityksessä vähennettyjä 630:tä työntekijää: Yritykset ja työntekijävähennysten lukumäärä ACTIA INICIATIVAS S.L. || 1 || HORMIGONES PRETENSADOS SETABENSES S.L. || 1 AGC FLAT GLASSS IBERICVA S.A. || 1 || IBERO ALCORENSE S.L. || 4 ALFARBEN SA || 1 || INDUSTRIAS SEYFE SA || 1 ALFREDO FENOLLAR, S.A. || 1 || INDUSTRIAS ALCORENSES CONFEDERADAS S.A. || 1 ANDRES DOMINGO IBORRA, S.L. || 4 || INGENIERIA DE COMPUESTOS, S.L. || 13 ARCANA CERAMICA, S.A. || 1 || INSTITUTO VALENCIANO DE LA VIVIENDA || 1 ARCILLA BLANCA, S.A. || 2 || JOSE MONSERRAT SL || 1 ARTE Y DISEÑO CERAMICO SA || 1 || JOSECER SL || 1 AZTECA PRODUCTS & SERVICES SL || 1 || KADENA HOME DESIGN SL || 1 AZULEJERA ALCORENSE 1, S.L. || 1 || KERABEN GRUPO SA || 1 AZULEJO ESPAÑOL S.L. || 1 || KERABEN SA || 1 BALDOCER SA || 1 || KERAKOLL IBERICA, S.A. || 2 BENESOL, S.L. || 15 || KERAMEX SA || 1 BLENDCUT SL || 1 || LABORATORIOS DOCTA, S.L. || 1 CALES DE LA PLANA S.A. || 2 || LEBARA LIMITED SUCURSAL EN ESPAÑA || 1 CANTERAS ALICANTINAS SL || 1 || LEVITILE SA || 1 CEMENTOS LA UNIÓN, S.A. || 18 || MANILUZ S.L || 1 CEMENTVAL MATERIALES DE CONSTRUCCION S.L. || 1 || MARAZZI IBERIA SAU || 6 CEMEX ESPAÑA S.A. || 54 || MARMOLES NOVELDA SA || 2 CERACASA, S.A. || 3 || MARMOLES PAREDES, S.L. || 1 CERAMICA EUROPEA DE FIGUEROLES SL || 1 || MARMOLES TARRAGONA SA || 1 CERAMICA LA ESCANDELLA SA || 1 || MARSEMOL,S.L. || 1 CERAMICA LATINA SL || 1 || MAVIDRE S.L. || 1 CERAMICA NULENSE S.A. || 3 || MAYOLICA AZULEJOS, SL || 2 CERAMICAS AZAHAR, SAU || 2 || MERCURY CERAMICA, S.L. || 2 CERAMICAS BELCAIRE SA || 1 || MOSAVIT ALCALATEN SL || 1 CERAMICAS IBEROALCORENSE, S.L. || 2 || NATUCER S.L. || 1 CERLAT S.A. || 20 || NAVARTI GRUPO, SA || 1 CICOGRES SA || 1 || NOVOGRES, S.A. || 1 CIFRE CERAMICA S.L. || 1 || NUEVAS AUTOMATIZADAS, S.L.U. || 5 COLOR ESMALT, S.A. || 1 || PERONDA CERAMICAS, S.A. || 1 COLORKER SA || 1 || PORCELANITE, S.L. || 1 COMERCIAL E INDUSTRIAL DEL MÁRMOL S.L. || 1 || PORCELANOSA GRUPO A.I.E || 3 COMPACGLAS, S.L. || 1 || PORCELANOSA, S.A. || 5 COMPONENTES ELECTRICOS INDUSTRIALES,S.E.I. , S..L. || 1 || PRANE PROYECTOS E INVERSION S.L. || 1 CORINGLE, SL || 2 || PREINDUSTRIALIZADOS PRETENSADOS DE LEVANTE, S.A. || 38 CORTE CERAMICO LA VALL, S.L. || 1 || PROSART RESINAS, S.L. || 1 CRIARESA, S.L. || 1 || QUIMICER SA || 1 CRISTAL CERAMICAS SA || 1 || REAL CERAMICA S.A.U. || 1 CRISTALERIA BERCA SL || 1 || RECICLADOS VICENTE MALLEN, S.L. || 1 CRISTALERÍA FORCADELL || 21 || REY-GRES, SL || 1 CRISTALERIA JUANVI Y HERMANOS, S.L. || 3 || RIBERA SALUD II UTE LEY 18/82 || 1 CRISTALERIA MOIXENT S.L || 1 || ROIG CERAMICA SA (ROCERSA CERAMICA) || 2 CRISTALES Y ARTICULOS DE REGALO, S.A. || 1 || ROSA GRES S.L.U. || 1 CRITALGLASS VALENCIA S.L.U. || 1 || SAINT GOBAIN PLACO IBERICA, S.A. || 1 DUNE CERAMICA S.L. || 2 || SAS PREFABRICADOS DE HORMIGON, S.A. || 1 EMIGRES SL || 1 || SERRAGLASS S.L || 1 EMPORIO CERAMICO S.L. || 1 || SPANISH TILE FROM NULES, S.A. || 1 ENDEKA CERAMICS S.A. || 1 || STYLGRAPH HISPANIA SL || 1 ENMALLADO PRODUCTOS CERAMICOS JMEL S.L. || 2 || SYSTEM POOL SA || 1 EQUIPCERAM S.L. || 1 || TAULELL SL || 1 ESMALGLASS S.A. UNIPERSONAL || 2 || TERREAL ESPAÑA DE CERAMICAS, S.A.U. || 33 ESTUDIO CERAMICO, SL || 1 || THE SIZE SINTERED CERAMICS, S.A. || 1 EUROATOMIZADO S.A. || 3 || TIERRA ATOMIZADA, S.A. || 15 EXCLUSIVAS QUIM SL || 1 || TODAGRÉS, S.A. || 43 FERRAES CERAMICA S.A. || 1 || TORRECID, SL || 1 FERRO SPAIN, S.A. || 5 || TURGAL CERAMICAS S.L. || 1 FORTE || 35 || UNDEFA 1, S.L. || 41 FRANCISCO STRUCH, S.L. || 11 || UNDEFASA SA || 1 GAMA-DECOR, SA || 1 || UNION VIDRIERA LEVANTE SL || 1 GEOTECNIA Y CIMIENTOS,S.A. || 1 || UNIVERSAL CERAMICA SL || 1 GRES CID SL || 6 || UNIXAN XXI, S.A. || 15 GRESPANIA S.A. || 4 || UNVISA VALENCIA SA || 1 HALCON CERAMICAS S.A. || 2 || VENIS, S.A. || 2 HATZ SPAIN S.A. || 1 || VERNI-PRENS S.A. || 1 HISPANO DE MARMOLES, S.A.L. || 2 || VIDRIOS SAN MIGUEL COOP. V. || 1 HORMICEMEX S.A || 21 || VIGUETAS CASES, S.L. || 8 HORMIGONES BUÑOL SL || 3 || VIGUETAS EL SARDINERO, S.L. || 34 HORMIGONES DEL MAESTRAZGO SAU || 2 || VITROBEN,S.L || 1 HORMIGONES DEL VINALOPO, S.A. || 13 || VIVES AZULEJOS Y GRES, S.A. || 1 Yritysten kokonaismäärä: 140 || Työntekijävähennysten kokonaismäärä: 630 || 14. Kaikille vähennetyille työntekijöille tarjotaan mahdollisuutta osallistua toimenpiteisiin. Espanjan viranomaiset kuitenkin arvioivat EGR-tuen hallinnoimisesta aiemmin saamiensa kokemusten perusteella, että noin 300 työntekijää haluaa osallistua EGR-toimenpiteisiin. 15. Toimenpiteisiin osallistuvat työntekijät voidaan jaotella seuraavasti: Luokka || Lukumäärä || Prosenttiosuus Miehiä || 267 || 89,0 Naisia || 33 || 11,0 EU:n kansalaisia || 290 || 96,7 Muun kuin EU-valtion kansalaisia || 10 || 3,3 15–24-vuotiaita || 2 || 0,7 25–54-vuotiaita || 243 || 81,0 55–64-vuotiaita || 55 || 18,3 Yli 64-vuotiaita || 0 || 0 16. Ammattiryhmien mukainen jaottelu on seuraava: Luokka || Lukumäärä || Prosenttiosuus Johtajat || 13 || 4,3 Asiantuntijat || 47 || 15,7 Toimisto- ja asiakaspalvelutyöntekijät || 2 || 0,7 Palvelutyöntekijät || 2 || 0,7 Prosessi- ja kuljetustyöntekijät || 199 || 66,3 Muut työntekijät || 36 || 12,0 Oppisopimusoppilaat || 1 || 0,3 17. Koulutustason[9] mukainen jaottelu on seuraava: Koulutustaso || Lukumäärä || Prosenttiosuus Perusasteen koulutus (oppivelvollisuuden päättymiseen saakka) || 223 || 74,4 Toisen asteen koulutus || 30 || 10,0 Korkea-asteen koulutus || 39 || 13,0 Muu (muu kuin muodollinen koulutus) || 1 || 0,3 Kouluttamattomat tai koulunkäynnin keskeyttäneet || 7 || 2,3 18. Asetuksen (EY) N:o 1927/2006 7 artiklan mukaisesti Espanja on vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 19. Työntekijävähennykset on toteutettu NUTS II -alueella Valencian itsehallintoalueella. Kaikista Espanjan yrityksistä 11,5 prosenttia on sijoittunut tälle alueelle. Alueen kaikista työpaikoista 26 prosenttia on valmistusteollisuudessa. Palvelusektori työllistää 60 prosenttia, rakennusala 10 prosenttia ja alkutuotanto 4 prosenttia työvoimasta. Valencian itsehallintoalueen yritykset ovat pääosin pieniä ja keskisuuria yrityksiä, jotka ovat erikoistuneet lähinnä huonekalujen, kenkien, tekstiilien, keramiikan ja lelujen valmistukseen. Nämä toimialat ovat keskittyneet muutaman kunnan ympäristöön. 20. Tärkeimmät sidosryhmät ovat Valencian itsehallintoalueen hallitus (Generalitat Valenciana) ja etenkin SERVEF (itsehallintoalueen julkiset työvoimatoimistot), ammattiliitot UGT-PV ja CCOO-PV sekä työnantajajärjestö FEDCAM (sementin ja rakennusaineiden valmistajien liitto) ja voittoa tavoittelematon järjestö FESMAC (Foro Económico y Social de Materiales de Construcción). Työntekijävähennysten odotettu vaikutus paikalliseen, alueelliseen tai koko maan työllisyyteen 21. Valencian itsehallintoalueen työllisyyteen on kohdistunut vakavia vaikutuksia kriisin vuoksi. Alueen työttömyysaste nousi nopeasti 9,61 prosentista (Q1 2008) 29,19 prosenttiin (Q1 2013). Asianomaisen alueen työllisyystilanne näyttää erityisen heikolta, kun otetaan huomioon kriisin vaikutus perinteisiin sektoreihin, kuten tekstiili-, jalkine- ja rakennusalaan, sillä nämä sektorit ovat erittäin tärkeitä alueen taloudelle. Työttömyysaste Valencian itsehallintoalueella Lähde: Encuesta de Población Activa (EPA)[10]. 22. Espanjan viranomaiset tuovat esiin, että Valencian itsehallintoalueella NACE Rev. 2:n kaksinumerotasolla 23 toteutetut työntekijävähennykset heikentävät entisestään työttömyystilannetta, sillä alue ja etenkin Castellónin maakunta ovat suuresti riippuvaisia tästä alasta. Valencian itsehallintoalueen talouden alueellinen erikoistumisaste NACE Rev. 2:n kaksinumerotasolla 23 on 2,074. 23. NACE Rev. 2:n kaksinumerotasoon 23 kuuluvien työpaikkojen määrä väheni Valencian itsehallintoalueella lähes 40 prosenttia vuosien 2008 ja 2011 välisenä aikana. Työpaikkojen määrä NACE Rev. 2:n kaksinumerotasolla 23 toimivissa yrityksissä Valencian itsehallintoalueella Lähde: INEn[11] tiedot, Encuesta industrial empresas 2011. 24. Valencian itsehallintoalueella on toteutettu työntekijävähennyksiä myös NACE Rev. 2:n kaksinumerotason 23 ulkopuolisilla sektoreilla, ja Espanja esitti niiden vuoksi maaliskuussa 2010[12] (tekstiiliala) ja heinäkuussa[13] 2011 (rakennusala) ja joulukuussa 2011[14] (jalkineala) hakemukset EGR:n rahoitustuen saamiseksi. Nyt jätetty hakemus on kolmas hakemus, jonka Espanja on jättänyt Valencian itsehallintoalueella NACE Rev. 2:n kaksinumerotasolla 23 toteutettujen työntekijävähennysten vuoksi.[15] Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 25. Kaikki seuraavassa luetellut toimenpiteet muodostavat yhdessä koordinoidun yksilöllisten palvelujen paketin, jonka tavoitteena on työttömäksi joutuneiden työntekijöiden integroituminen uudelleen työmarkkinoille: – Tervetulo- ja tiedotustilaisuudet: Tämä on ensimmäinen toimenpide, joka tarjotaan kaikille työttömiksi jääneille. Se sisältää seuraavat: 1) yleiset ja henkilökohtaiset tiedotustilaisuudet, joissa tiedotetaan ammattitaito- ja koulutusvaatimuksista, tarjolla olevista neuvontapalveluista ja koulutusohjelmista sekä avustuksista ja kannustimista, ja 2) ilmoittautumismenettely. – Profilointi, ammatillinen ohjaus ja neuvonta: Tämä toimenpide käsittää seuraavat: työntekijöiden profilointi, räätälöidyn uudelleentyöllistymisstrategian laatiminen (vaihe I), työnhakutekniikan työpajat (vaihe II), neuvonta ja yksilöllisen tuen seuranta koko toteutusjakson ajan. – Koulutus: Koulutustoimenpiteeseen kuuluu monia erilaisia kursseja. 1) Ammatillinen koulutus ja ammattitaidon kehittäminen. Ammatillista koulutusta tarjotaan sellaisilta aloilta, joilla on tai tulee olemaan työllistymismahdollisuuksia. Tällaisia aloja ovat muun muassa vanhustenhoito (hoitoapulaiset) ja henkilökuljetukset[16]. Ammattitaidon kehittämisen (eli samalla alalla annettavan ammatillisen koulutuksen) tarkoituksena on parantaa osallistujien nykyistä osaamista. Ammattitaidon kehittämistä koskevan ohjelman suunnittelussa otetaan huomioon muita ei-metallisia mineraalituotteita valmistavien työnantajien tulevaisuuden tarpeet (esimerkiksi ISO 14001 ‑standardin mukainen ympäristöjohtaminen/betoni, betonielementtien käyttö, EHE-08:n[17] mukaisten yhteen suuntaan kantavien laattojen suunnittelu jne.). Tähän koulutukseen odotetaan osallistuvan noin 120 työntekijää. – 2) Työpaikkakoulutus. Tämä ammatillinen koulutus räätälöidään paikallisten yritysten tarpeisiin. Koulutuksen ominaispiirteenä on se, että oppilaitoksessa annettavaa koulutusta täydennetään työpaikalla annettavalla koulutuksella. Arvion mukaan tähän koulutukseen osallistuu 60 työntekijää. 3) Yrittäjyyden edistäminen. Oman yrityksen perustamista suunnitteleville työntekijöille järjestetään erityiskoulutusta. Arvion mukaan tähän koulutukseen osallistuu 50 työntekijää. 4) Laaja-alaisia taitoja koskeva koulutus. Tarjottava koulutus koskee henkilökohtaisia taitoja (esimerkiksi tunneäly, muutoksen hallinta, johtajuus jne.), tieto- ja viestintätekniikkaa sekä vieraita kieliä. Arvion mukaan tähän koulutukseen osallistuu 170 työntekijää. – Tehostettu työnhakuneuvonta: Tehostetussa työnhakuneuvonnassa kartoitetaan paikalliset ja alueelliset työllistymismahdollisuudet ja pyritään löytämään sopivat työpaikat sopiville työnhakijoille. Toimenpiteen yhteydessä luodaan web-sivusto, josta työntekijät saavat tietoa online-välineistä, joiden avulla he voivat itse hakea työtä. Ohjaajat auttavat työntekijöitä koko valintaprosessin ajan. Työelämään palanneille työntekijöille annetaan henkilökohtaista ohjausta, jotta he pääsisivät hyvin alkuun uusissa työpaikoissaan. – Yrittäjyyden tukeminen: Toimenpiteellä pyritään auttamaan oman yrityksen perustamista suunnittelevia irtisanottuja työntekijöitä. Toimenpide etenee kolmessa vaiheessa: 1) Hankkeita ja aloitteita koskeva neuvonta. Tavoitteena on elinkelpoisten yrityshankkeiden tai itsenäiseen ammatinharjoittamiseen liittyvien hankkeiden kehittäminen, tuottaminen ja ohjaaminen. Ohjaajat pyrkivät myös löytämään tilaisuuksia itsenäiseen ammatinharjoittamiseen työntekijän asuinpaikkakunnalta ja sen ulkopuolelta ja ehdottamaan näitä toimenpiteeseen osallistuville. 2) Avustaminen yrityksen perustamisessa. Siihen sisältyy yksilöllinen opastus koko yritystoiminnan aloittamisprosessin ajan (yritysidean kehittäminen, toteutettavuusanalyysi ja liiketoimintasuunnitelman laatiminen) sekä tuki yrityksen perustamiseen liittyvien hallinnollisten muodollisuuksien hoitamiseen. 3) Logistinen ja rahoitustuki. Yrityksen perustajaa tuetaan alkupääoman hankinnassa ja niiden hallinnollisten muodollisuuksien hoitamisessa, jotka liittyvät yrityksen perustamiseen myönnettävien kannustimien hakuun. Arvioiden mukaan ensimmäiseen vaiheeseen osallistuu 90 työntekijää, toiseen vaiheeseen 50 työntekijää ja kolmanteen vaiheeseen 25 työntekijää. – Kannustimet. Kannustintyyppejä on neljä: 1) Työnhakukannustin. Työntekijät saavat 300 euron suuruisen kertasuorituksen, jonka tarkoituksena on kannustaa heitä saattamaan oma yksilöllinen EGR-pakettinsa loppuun. Arvion mukaan kaikki osallistujat saavat tämän kannustimen. 2) Tuki matkakuluihin. Koska alueen paikkakuntien välisiin matkoihin ei ole tarjolla sopivia julkisia liikenneyhteyksiä, osallistujien on käytettävä omia ajoneuvoja asuinpaikkansa ja toimenpiteiden toteutuspaikkakunnan välisillä matkoilla. Toimenpiteisiin osallistuvat työntekijät saavat enintään 400 euron suuruisen avustuksen, jolla korvataan heille aiheutuneita matkakustannuksia. Arvion mukaan 90 työntekijää saa tämän kannustimen. 3) Työhön sijoittumisen kannustimet. Palkkatyöhön palaaville tai itsenäisiksi ammatinharjoittajiksi ryhtyville työntekijöille maksetaan enintään 700 euron kannustin. Arvion mukaan 125 työntekijää saa tämän kannustimen. 4) Tuki yrityksen perustamiseen. Työntekijät, jotka perustavat oman yrityksen, saavat enintään 3 000 euron kerta-avustuksen perustamiskustannusten kattamiseen. Arvion mukaan 25 työntekijää saa tämän kannustimen. 26. EGR:n täytäntöönpanokustannukset, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, valvonta-, tiedotus- ja mainontatoimia. 27. Espanjan viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Espanjan viranomaiset arvioivat kokonaiskustannuksiksi 1 680 000 euroa, joista yksilöllisten palvelujen kustannukset ovat 1 600 000 euroa ja EGR:n täytäntöönpanokustannukset 80 000 euroa (4,76 prosenttia kokonaismäärästä). EGR:ltä haettu rahoitusosuus on yhteensä 840 000 euroa (50 % kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) * || Kustannukset yhteensä (EGR ja kansallinen yhteisrahoitus) (euroa) ** Yksilölliset palvelut (asetuksen (EY) N:o 1927/2006 3 artiklan ensimmäinen kohta) Tervetulo- ja tiedotustilaisuudet (Acogida) || 300 || 200 || 60 000 Profilointi, ammatillinen ohjaus ja neuvonta (Orientación) || 300 || 683 || 205 000 Koulutus (Formación) || 3 00 || 2 233 || 670 000 Tehostettu työnhakuneuvonta (Servicios de inserción) || 250 || 990 || 247 500 Yrittäjyyden tukeminen (Servicios de emprendedurismo) || 90 || 1 433 || 129 000 Kannustimet (Incentivos) || 300 || 961 || 288 500 Yksilöllisten palvelujen kustannukset yhteensä || || 1 600 000 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet || || 0 Hallinto || || 70 000 Tiedotus ja mainonta || || 5 000 Valvontatoimet || || 5 000 EGR:n täytäntöönpanokustannukset yhteensä || || 80 000 Arvioidut kustannukset yhteensä || || 1 680 000 EGR:n rahoitusosuus (50 % kokonaiskustannuksista) || || 840 000 (*) Desimaalien välttämiseksi työntekijää kohden arvioidut kustannukset on pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Espanjan esittämässä hakemuksessa. (**) Kokonaiskustannukset eivät täsmää pyöristämisen vuoksi. 28. Espanja vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa ja että kaikki päällekkäisrahoitus estetään. 29. Valencian itsehallintoalueen ESR-toimenpideohjelmissa on asetettu kauden 2007–2013 päätavoitteiksi työntekijöiden elinikäisen oppimisen edistäminen ja koulunkäynnin keskeyttäneiden määrän pienentäminen. Kohderyhminä ovat erityisesti heikoimmassa asemassa olevat sekä syrjäytymisvaarassa olevat ihmiset, lähinnä nuoret työntekijät, 45 vuotta täyttäneet työntekijät, naiset ja vammaiset. EGR-toimenpiteet sen sijaan kohdistuvat ilman ikään, koulutustaustaan yms. liittyviä rajoituksia muita ei-metallisia mineraalituotteita valmistavien työnantajien entisiin työntekijöihin. 30. ESR:n ja EGR:n toimien välisiltä mahdollisilta päällekkäisyyksiltä vältytään seuraamalla samoihin tarkoituksiin suunniteltuja ESR:n ja EGR:n toimia sekä kyseisiä työntekijöitä jatkuvasti. Päivämäärät, jolloin yksilöllisten palvelujen tarjoaminen kyseisille työntekijöille aloitettiin tai on tarkoitus aloittaa 31. Espanja aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 22. elokuuta 2013. Tästä päivämäärästä alkaa sen vuoksi tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 32. Ehdotetusta hakemuksesta keskusteltiin edellä 20 kohdassa mainittujen työmarkkinaosapuolten kanssa useissa kokouksissa. Kokouksia järjestettiin 18. tammikuuta, 7. maaliskuuta ja 15. huhtikuuta 2013, ja niissä kuultiin työmarkkinaosapuolten näkemyksiä muun muassa yhdistetyn toimenpidepaketin sisällöstä, vastuualueiden ja tehtävien jaosta sekä toimien aikataulusta. 33. Espanjan viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 34. Asetuksen (EY) N:o 1927/2006 6 artiklassa säädettyjen perusteiden täyttymisen osalta Espanjan viranomaisten hakemuksessa · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 35. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta. Hallintoviranomaisen välittävänä elimenä toimii Valencian itsehallintoalueen talous- ja hallintoministeriön EU-hankkeista ja -varoista vastaava pääosasto[18]. Rahoitus 36. Espanjan hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 840 000 euroa, joka vastaa 50:tä prosenttia kokonaiskustannuksista. Komission ehdotus rahastosta maksettavasta osuudesta perustuu Espanjan toimittamiin tietoihin. 37. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 38. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 39. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 40. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2013 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 41. Käsillä olevan hakemuksen kohteena olevat 840 000 euroa katetaan vuoden 2013 EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2013/004 ES/Comunidad Valenciana building materials, Espanja) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[19] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[20] ja erityisesti sen 12 artiklan 3 kohdan, ottavat huomioon Euroopan komission ehdotuksen[21] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa. (2) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (3) Espanja esitti 22 päivänä toukokuuta 2013 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Espanjan NUTS II -alueella, Valencian itsehallintoalueella (Comunidad Valenciana, ES52), NACE Rev. 2:n kaksinumerotason 23 (muiden ei-metallisten mineraalituotteiden valmistus) piirissä toimivissa 140 yrityksessä, ja täydensi hakemusta lisätiedoin 17 päivään heinäkuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 840 000 euroa. (4) EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 840 000 euroa maksusitoumusmäärärahoina ja maksumäärärahoina osana varainhoitovuotta 2013 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Euroopan parlamentin ja neuvoston asetus (EY) N:o 1893/2006, annettu 20. joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [4] NACE Rev. 2:n kaksinumerotaso 23 ”muiden ei-metallisten mineraalituotteiden valmistus” sisältää seuraavat: lasin ja lasituotteiden valmistus, tulenkestävien keraamisten tuotteiden valmistus, keraamisten rakennusaineiden valmistus, muiden posliini- ja keramiikkatuotteiden valmistus, sementin, kalkin ja kipsin valmistus, betoni-, kipsi- ja sementtituotteiden valmistus, kiven leikkaaminen, muotoilu ja viimeistely, hiontatuotteiden ja muualla luokittelemattomien ei-metallisten mineraalituotteiden valmistus. [5] Asetuksen (EY) N:o 1927/2006 3 artiklan kolmannen kohdan mukaisesti. [6] Eurostat, EU27 Trade since 1988 by SITC [DS-018995]. [7] Instituto Español de Comercio Exterior – ICEX (Espanjan ulkomaankaupan instituutti), www.icex.es [8] EGF/2013/004 Comunidad Valenciana building materials (käsillä oleva tapaus), EGF/2009/012 Waterford Crystal, KOM(2010) 196, EGF/2009/014 Comunidad Valenciana, ceramics, KOM(2010) 216, ja EGF/2010/005 Comunidad Valenciana natural stone, KOM(2010) 617. [9] Kansainvälisen koulutusluokituksen (ISCED-97) mukainen ryhmittely. [10] EPA (työvoimatutkimus), http://www.datosmacro.com/paro-epa/ccaa/valencia?sector=Tasa-de-paro&sc=EPA- [11] INE, Espanjan kansallinen tilastolaitos. [12] EGF/2010/009 ES Comunidad Valenciana Textiles, KOM(2010) 613. [13] EGF/2011/009 ES Comunidad Valenciana Construction of buildings, COM(2012) 53. [14] EGF/2011/020 ES Comunidad Valenciana footwear, COM(2012) 204. [15] EGF/2013/004 ES Comunidad Valenciana building materials (käsillä oleva tapaus), EGF/2009/014 ES Castellón, ceramics, KOM(2010) 216 ja EGF/2010/005 ES Comunidad Valenciana natural stone, KOM(2010) 617. [16] Ammattitaitoa osoittava todistus, jonka avulla todistetaan, että kuljettaja on suorittanut direktiivissä 2003/59/EY vaaditut kurssit ja kokeet. [17] EHE-lyhennettä käytetään betonirakenteiden turvallisuutta ja suunnittelua koskevassa Espanjan lainsäädännössä. [18] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [19] EUVL C 139, 14.6.2006, s. 1. [20] EUVL L 406, 30.12.2006, s. 1. [21] EUVL C […], […], s. […].